Period: Old Babylonian
Genre: Literary
Transliteration:
<SURFACE>
...an-ga-mi-in-e₃
...šu bala-e-de₃
...ta ed₃-de₃
...saŋ na-an-ga-ma-an-šum₂
...saŋ na-an-ga-ma-an-šum₂
...saŋ mu₂-mu₂-de₃
...bulug₂ nam-mi-in-ŋar
...un-ŋar ud al-e₃
...un-du₃ nam {ŋeš}al-tar-re
...dupsik-e a₂ si ba-ab-sa₂-e
...{ŋeš}al-a-ni za₃-mi₂ ba-an-dug₄
...a-ni kug-sig₁₇-ga saŋ-bi {na₄}za-gin₃-na
{ŋeš}al sa la₂-a-ni kug-me-a kug-sig₁₇-ga
{ŋeš}al-a-ni a₂ bulug₂-ba a₂-bi {na₄}za-gin₃-na-kam
zu₂-bi gud-si-dili bad₃ gal ed₃-de₃-de₃
en-e {ŋeš}al mu-un-saŋ₅ nam am₃-mi-ni-ib₂-tar-re
ki-in-du men kug saŋ-ŋa₂ mu-ni-in-ŋal₂
uzu e₃-a {ŋeš}al nam-mi-in-dun
saŋ nam-lu₂-lu₇ u₃-šub-ba am₃-mi-ni-in-ŋar
{d}en-lil₂-še₃ kalam-ma ki mu-ši-in-dar-re
saŋ-gig₂-ga-ni-še₃ igi zid mu-ši-in-bar
{d}a-nun-na mu-un-na-sug₂-sug₂-ge-eš
šu-bi kiri₃-be₂ mu-un-ne-ŋal₂
{d}en-lil₂ a-ra-zu-am₃ mu-ni-in-huŋ-e-ne
uŋ₃ saŋ-gig₂-ga-ni-še₃ {ŋeš}al mu-un-da-ab-be₂-e-ne
nin en <unk> tu-da lugal <unk> tu-da
{d}nin-men-na-ke₄ tud-tud al-ŋa₂-ŋa₂
mas-su an-ki-a en {d}nu-nam-nir-ra
saŋ zid saŋ kal-la mu-ni-ib-še₂₁-še₂₁-e-a
saŋ-bi gu dili-am₃ mu-ni-e₃-de₃-e-a
<COLUMN>
diŋir-re-e-ne-ra kurum₆ mu-un-dab₅-be₂
{d}en-ki-ke₄ {ŋeš}al-a-ni za₃-mi₂ ba-an-dug₄
ki-sikil {d}nisaba eš-bar-re ba-an <unk>
{ŋeš}al mul {ŋeš}al kug-ba šu mu-un-ne-ŋal₂
e₂-kur e₂ {d}en-lil₂-la₂ {ŋeš}al-e ŋar-ra-am₃
ud-de₃ al-du₃-e ŋi₆ al-mu₂-mu₂
nibru{ki} ki ŋar-ra ama₅ tum-ma-al{ki}am₃
tum-ma-al{ki} {gi}bisaŋ ninda ama {d}nin-lil₂-la₂-kam
e₂-mi tum-ma-al{ki} ninda sa₂ dug₄-ga-ta
ur-saŋ {d}nin-urta {d}en-lil₂-ra mu-un...kur₉-kur₉
maš₂ giggi nesaŋ en-na-ta
kug {d}nin{i₃}isin₂{si}na {d}en-lil₂-ra mu-un-da-kur₉-kur₉
abzu igi piriŋ-ŋa₂ me al nu-di-de₃
abzu al-du₃-e eridu{ki} al-tar-ra
ama diŋir-re-e-ne {d}nin-hur-saŋ-ŋa₂-ke₄
ud-al-tar-ra-ni keš₃{ki} mu-un-da-an-til₃
{d}šul-pa-e₃ na-nam al-tar mu-un-da-an-gub
eš₃ e₂-an-na {ŋeš}al-e kug-ga-am₃
{d}nin-e₂-an-na im-ma-al zid-de₃
{ŋeš}al du₆-du₆-dam {ŋeš}al {u₂}hirim-e-da
ki zabalam{ki}e {ŋeš}al-e {d}inana-ke₄
{ŋeš}al nam mi-ni-in-tar-re sum₄ za-gin₃ e₃-a
al-tar-ra-ni-a {d}utu mu-da-an-gub
al-tar ka-tar-ra šul {d}utu-kam
nin ŋeštug₂ daŋal-la {d}nisaba-kam
unkin e₂-an-na-kam al-tar-re ba-an <unk>
e₂-ha-mun na-nam al-tar mu-da-an-ŋal₂
lugal <unk> kid₄-da us₂-e ud zal-e
ur-saŋ {d}nin-urta ki-bala-a al-tar-re ba-an-gub
iri en-še₃ nu-še-ga šu-še₃ al-ŋa₂-ŋa₂
<SURFACE>
<COLUMN>
an-še₃ ud-da-am₃ šeg₁₀ al-gi₄-gi₄
ki-še₃ ušumgal-am₃ al-ŋa₂-ŋa₂
{d}šara {d}en-lil₂-la₂ dub₃-ba nam-mi-in-ŋar
niŋ₂ al dug₄-ga-ni mu-na-da-an-šum₂-mu-uš
udug₂ {ŋeš}tukul ti zu mar-ru₁₀(TE) al am₃-ma-dug₄
{d}dumu-zid al-lum-lum-ma igi-na-ma-kam
{d}gibil₆ {ŋeš}al-a-ni saŋ an-še₃ mi-ni-in-il₂
{ŋeš}al-e kug-ga-am₃ izi nam-mi-in-la₂
{d}a-nun-na al-hul₂-hul₂-le-ne
e₂ {d}ŋeštin-an-na-kam {ŋeš}al-ŋar-sur₉-ra-am₃
ama {d}ŋeštin-an-na-kam {ŋeš}al-ŋar-sur₉ gu₃ dug₃-ga-ka
en-e {ŋeš}al-a-ni gud-gin₇ murum ša₄
urugal₂{gal}...{ŋeš}al saŋ ki tum₂-ma-am₃
<unk> {ŋeš}...ta tum₂-ma-am₃
šul idim an-na šeš banda₃{da} {d}nergal-ka
ur-saŋ {d}gilgameš₃ {ŋeš}al-e sa-par₄-am₃
dumu {d}nin-sumun₂-kam {ŋeš}ŋisal dub-saŋ-ŋa₂
{ŋeš}al id₂-da kingal bar-ra-am₃
dag agrun-na-kam {ŋeš}al-e sukkal-am₃
hul-ŋal₂ ud-nu₂-a dumu {ŋeš}al-e me-eš
ud sa₂ dug₄-ga-ta an-ta u₃-tu me-eš
an-še₃ al-ti-ri₂-gu₇{mušen} mušen diŋir-ra
ki-še₃ {ŋeš}al-am₃ ŋeš-gi ur-ra tir-ra ušumgal-am₃
ki me₃-ka dur₁₀-al-lu₅-am₃
ki bad₃-ka {ŋeš}al-lu₅-hab₂-am₃
ki {ŋeš}banšur-ka ma-al-la-tum-am₃
ki {ŋeš}gigir-ka {ŋeš}ma-a-a-al-tum
e₂ anše-ka {ŋeš}ar-gibil₂-am₃
{ŋeš}al-am₃ mu-bi dug₃-ga hur-saŋ mu-un-ŋal₂
ŋeš hur-saŋ-ŋa₂ {ŋeš}al-la-nu-um-ma
šim hur-saŋ-ŋa₂ {ŋeš}ar-ga-nu-um-ma
<COLUMN>
na₄ hur-saŋ-ŋa₂ {na₄}algamešₓ(|SAL.HUB₂|)-ma
{ŋeš}al lum-lum-ma {ŋeš}al lam-lam-ma
{ŋeš}al še dug₃-ga {ŋeš}al sa-par₃-am₃
{ŋeš}al {ŋeš}šub-ba {ŋeš}al saŋ ŋal₂-la
{ŋeš}al a₂ nam-ŋuruš-a-kam
{ŋeš}al {ŋeš}dupsik niŋ₂ iri du₃-du₃-dam
e₂ zid al-du₃-e e₂ zid al-ŋa₂-ŋa₂
gan₂-ne₂ zid-de₃ šu daŋal-la
gana₂ lugal-bi bala-e
gana₂ lugal-bi gu₂ nu...am₃
{ŋeš}al lugal-bi gu₂ mu-un-na-ŋa₂-ŋa₂
{u₂}numun₂-hul{u₂}numun₂-hul-ba saŋ dub₂-dub₂
ur₂-ba mu-un-bur₁₂-re pa-bi im-ze₂-ze₂-e
...al {u₂}hirim{hi-ri₂-in-na} šu-še₃ al-ŋa₂-ŋa₂
...al-e ŋeš nam tar-ra a-a {d}en-lil₂-la₂
{ŋeš}al-e za₃-mi₂ dug₄-ga
{d}nisaba za₃-mi₂
<RULING>
...ussu

Cuneiform:
<SURFACE>
...𒀭𒂵𒈪𒅔𒌓𒁺
...𒋗𒁄𒂊𒉈
...𒋫𒇯𒁺𒉈
...𒊕𒈾𒀭𒂵𒈠𒀭𒋧
...𒊕𒈾𒀭𒂵𒈠𒀭𒋧
...𒊕𒊬𒊬𒉈
...𒁔𒉆𒈪𒅔𒃻
...𒌧𒃻𒌓𒀠𒌓𒁺
...𒌧𒆕𒉆𒄑𒀠𒋻𒊑
...𒅍𒂊𒀉𒋛𒁀𒀊𒁲𒂊
...𒄑𒀠𒀀𒉌𒍠𒊩𒁀𒀭𒅗
...𒀀𒉌𒆬𒄀𒂵𒊕𒁉𒎎𒍝𒆳𒈾
𒄑𒀠𒊓𒇲𒀀𒉌𒆬𒈨𒀀𒆬𒄀𒂵
𒄑𒀠𒀀𒉌𒀉𒁔𒁀𒀉𒁉𒎎𒍝𒆳𒈾𒄰
𒅗𒁉𒄞𒋛𒀸𒂦𒃲𒇯𒁺𒉈𒉈
𒂗𒂊𒄑𒀠𒈬𒌧𒉠𒉆𒀀𒀭𒈪𒉌𒌈𒋻𒊑
𒆠𒅔𒁺𒃞𒆬𒊕𒂷𒈬𒉌𒅔𒅅
𒍜𒌓𒁺𒀀𒄑𒀠𒉆𒈪𒅔𒂄
𒊕𒉆𒇽𒍇𒅇𒊒𒁀𒀀𒀭𒈪𒉌𒅔𒃻
𒀭𒂗𒆤𒂠𒌧𒈠𒆠𒈬𒅆𒅔𒁯𒊑
𒊕𒈪𒂵𒉌𒂠𒅆𒍣𒈬𒅆𒅔𒁇
𒀭𒀀𒉣𒈾𒈬𒌧𒈾𒁻𒁻𒄀𒌍
𒋗𒁉𒅗𒁉𒈬𒌧𒉈𒅅
𒀭𒂗𒆤𒀀𒊏𒍪𒀀𒀭𒈬𒉌𒅔𒂠𒂊𒉈
𒌧𒊕𒈪𒂵𒉌𒂠𒄑𒀠𒈬𒌧𒁕𒀊𒁉𒂊𒉈
𒎏𒂗<unk>𒌅𒁕𒈗<unk>𒌅𒁕
𒀭𒎏𒃞𒈾𒆤𒌅𒌅𒀠𒂷𒂷
𒈦𒋢𒀭𒆠𒀀𒂗𒀭𒉡𒉆𒉪𒊏
𒊕𒍣𒊕𒆗𒆷𒈬𒉌𒅁𒄷𒈿𒄷𒈿𒂊𒀀
𒊕𒁉𒄖𒀸𒀀𒀭𒈬𒉌𒌓𒁺𒉈𒂊𒀀
<COLUMN>
𒀭𒊑𒂊𒉈𒊏𒉻𒈬𒌧𒆪𒁉
𒀭𒂗𒆠𒆤𒄑𒀠𒀀𒉌𒍠𒊩𒁀𒀭𒅗
𒆠𒂖𒀭𒊺𒉀𒌍𒁇𒊑𒁀𒀭<unk>
𒄑𒀠𒀯𒄑𒀠𒆬𒁀𒋗𒈬𒌧𒉈𒅅
𒂍𒆳𒂍𒀭𒂗𒆤𒇲𒄑𒀠𒂊𒃻𒊏𒀀𒀭
𒌓𒉈𒀠𒆕𒂊𒈪𒀠𒊬𒊬
𒂗𒆤𒆠𒆠𒃻𒊏𒃣𒌈𒈠𒀠𒆠𒀀𒀭
𒌈𒈠𒀠𒆠𒄀𒂷𒃻𒂼𒀭𒎏𒆤𒇲𒄰
𒂍𒈪𒌈𒈠𒀠𒆠𒃻𒁲𒅗𒂵𒋫
𒌨𒊕𒀭𒎏𒅁𒀭𒂗𒆤𒊏𒈬𒌧...𒆭𒆭
𒈧𒈪𒉠𒂗𒈾𒋫
𒆬𒀭𒎏𒉌𒅔𒋛𒈾𒀭𒂗𒆤𒊏𒈬𒌧𒁕𒆭𒆭
𒍪𒀊𒅆𒊊𒂷𒈨𒀠𒉡𒁲𒉈
𒍪𒀊𒀠𒆕𒂊𒉣𒆠𒀠𒋻𒊏
𒂼𒀭𒊑𒂊𒉈𒀭𒎏𒄯𒊕𒂷𒆤
𒌓𒀠𒋻𒊏𒉌𒋙𒀭𒄲𒆠𒈬𒌧𒁕𒀭𒋾
𒀭𒂄𒉺𒌓𒁺𒈾𒉆𒀠𒋻𒈬𒌧𒁕𒀭𒁺
𒀊𒂍𒀭𒈾𒄑𒀠𒂊𒆬𒂵𒀀𒀭
𒀭𒎏𒂍𒀭𒈾𒅎𒈠𒀠𒍣𒉈
𒄑𒀠𒇯𒇯𒁮𒄑𒀠𒌑𒆠𒆗𒂊𒁕
𒆠𒍝𒈽𒀕𒆠𒂊𒄑𒀠𒂊𒀭𒈹𒆤
𒄑𒀠𒉆𒈪𒉌𒅔𒋻𒊑𒅾𒍝𒆳𒌓𒁺𒀀
𒀠𒋻𒊏𒉌𒀀𒀭𒌓𒈬𒁕𒀭𒁺
𒀠𒋻𒅗𒋻𒊏𒂄𒀭𒌓𒄰
𒎏𒄑𒌆𒉿𒂼𒆷𒀭𒊺𒉀𒄰
𒌺𒂍𒀭𒈾𒄰𒀠𒋻𒊑𒁀𒀭<unk>
𒂍𒄩𒁵𒈾𒉆𒀠𒋻𒈬𒁕𒀭𒅅
𒈗<unk>𒋃𒁕𒍑𒂊𒌓𒉌𒂊
𒌨𒊕𒀭𒎏𒅁𒆠𒁄𒀀𒀠𒋻𒊑𒁀𒀭𒁺
𒌷𒂗𒂠𒉡𒊺𒂵𒋗𒂠𒀠𒂷𒂷
<SURFACE>
<COLUMN>
𒀭𒂠𒌓𒁕𒀀𒀭𒆂𒀠𒄄𒄄
𒆠𒂠𒃲𒁔𒀀𒀭𒀠𒂷𒂷
𒀭𒁈𒀭𒂗𒆤𒇲𒄭𒁀𒉆𒈪𒅔𒃻
𒃻𒀠𒅗𒂵𒉌𒈬𒈾𒁕𒀭𒋧𒈬𒍑
𒋖𒄑𒄑𒆪𒋾𒍪𒈥𒋼𒀠𒀀𒀭𒈠𒅗
𒀭𒌉𒍣𒀠𒈝𒈝𒈠𒅆𒈾𒈠𒄰
𒀭𒉈𒄀𒄑𒀠𒀀𒉌𒊕𒀭𒂠𒈪𒉌𒅔𒅍
𒄑𒀠𒂊𒆬𒂵𒀀𒀭𒉈𒉆𒈪𒅔𒇲
𒀭𒀀𒉣𒈾𒀠𒄾𒄾𒇷𒉈
𒂍𒀭𒃾𒀭𒈾𒄰𒄑𒀠𒃻𒋪𒊏𒀀𒀭
𒂼𒀭𒃾𒀭𒈾𒄰𒄑𒀠𒃻𒋪𒅗𒄭𒂵𒅗
𒂗𒂊𒄑𒀠𒀀𒉌𒄞𒁶𒄯𒁺
𒀕𒃲...𒄑𒀠𒊕𒆠𒁺𒈠𒀀𒀭
<unk>𒄑...𒋫𒁺𒈠𒀀𒀭
𒂄𒅂𒀭𒈾𒋀𒌉𒁕𒀭𒊊𒀕𒃲𒅗
𒌨𒊕𒀭𒄑𒉈𒂵𒈩𒄑𒀠𒂊𒊓𒆦𒀀𒀭
𒌉𒀭𒎏𒄢𒄰𒄑𒄐𒁾𒊕𒂷
𒄑𒀠𒀀𒇉𒁕𒃲𒌺𒁇𒊏𒀀𒀭
𒁖𒂍𒉣𒈾𒄰𒄑𒀠𒂊𒈛𒀀𒀭
𒅆𒌨𒅅𒌓𒈿𒀀𒌉𒄑𒀠𒂊𒈨𒌍
𒌓𒁲𒅗𒂵𒋫𒀭𒋫𒅇𒌅𒈨𒌍
𒀭𒂠𒀠𒋾𒌷𒅥𒄷𒄷𒀭𒊏
𒆠𒂠𒄑𒀠𒀀𒀭𒄑𒄀𒌨𒊏𒌁𒊏𒃲𒁔𒀀𒀭
𒆠𒀞𒅗𒊿𒀠𒈜𒀀𒀭
𒆠𒂦𒅗𒄑𒀠𒈜𒇥𒀀𒀭
𒆠𒄑𒍎𒅗𒈠𒀠𒆷𒌈𒀀𒀭
𒆠𒄑𒇀𒅗𒄑𒈠𒀀𒀀𒀠𒌈
𒂍𒀲𒅗𒄑𒅈𒋙𒀾𒀀𒀭
𒄑𒀠𒀀𒀭𒈬𒁉𒄭𒂵𒄯𒊕𒈬𒌧𒅅
𒄑𒄯𒊕𒂷𒄑𒀠𒆷𒉡𒌝𒈠
𒋆𒄯𒊕𒂷𒄑𒅈𒂵𒉡𒌝𒈠
<COLUMN>
𒎎𒄯𒊕𒂷𒎎𒊩𒄸𒈠
𒄑𒀠𒈝𒈝𒈠𒄑𒀠𒇴𒇴𒈠
𒄑𒀠𒊺𒄭𒂵𒄑𒀠𒊓𒁖𒀀𒀭
𒄑𒀠𒄑𒊒𒁀𒄑𒀠𒊕𒅅𒆷
𒄑𒀠𒀉𒉆𒄨𒀀𒄰
𒄑𒀠𒄑𒅍𒃻𒌷𒆕𒆕𒁮
𒂍𒍣𒀠𒆕𒂊𒂍𒍣𒀠𒂷𒂷
𒃷𒉌𒍣𒉈𒋗𒂼𒆷
𒃷𒈗𒁉𒁄𒂊
𒃷𒈗𒁉𒄘𒉡...𒀀𒀭
𒄑𒀠𒈗𒁉𒄘𒈬𒌧𒈾𒂷𒂷
𒌑𒍤𒆸𒅆𒌨𒌑𒍤𒆸𒅆𒌨𒁀𒊕𒂀𒂀
𒌫𒁀𒈬𒌧𒁍𒊑𒉺𒁉𒅎𒍢𒍢𒂊
...𒀠𒌑𒆠𒆗𒄭𒌷𒅔𒈾𒋗𒂠𒀠𒂷𒂷
...𒀠𒂊𒄑𒉆𒋻𒊏𒀀𒀀𒀭𒂗𒆤𒇲
𒄑𒀠𒂊𒍠𒊩𒅗𒂵
𒀭𒊺𒉀𒍠𒊩
<RULING>
...𒑄